CELEX: 52011PC0903
Language: lt
Date: 2011-12-20
Title: Pasiūlymas EUROPOS PARLAMENTO IR TARYBOS REGLAMENTAS dėl Europos demografinės statistikos

|

52011PC0903

/* KOM/2011/0903 galutinis - 2011/0440 (COD) */  Pasiūlymas EUROPOS PARLAMENTO IR TARYBOS REGLAMENTAS dėl Europos demografinės statistikos  

	AIŠKINAMASIS MEMORANDUMAS1. PASIŪLYMO APLINKYBĖS-  Pasiūlymo tikslai ir uždaviniaiŠio pasiūlymo tikslas – parengti Reglamentą dėl demografinės statistikos, pagal kurį būtų derinami ir teikiami gyventojų ir natūralios kaitos duomenys.-  Bendrosios aplinkybėsKadangi susiduriama su vis daugiau sudėtingų demografinių klausimų, reikia Europos lygmeniu priimti bendrą demografinei statistikai skirtą teisės aktą. Europos Komisijai reikalinga kokybiška informacija apie Sąjungos gyventojus ir natūralią kaitą. Norint suformuluoti veiklos tikslus ir įvertinti pažangą beveik visose politikos srityse, kuriose veikia ES, pvz., ekonominės, socialinės ar aplinkos politikos, ir, pvz., pagrįstai lyginti valstybių narių duomenis, reikia kokybiškos demografinės statistikos. Duomenis galima naudoti tiesiogiai arba įvairiems rodikliams (pvz., demografiniams rodikliams arba rodikliams vienam gyventojui) rengti.Sąjungoje vykstantiems demokratiniams procesams reikalingi aukščiausios kokybės metiniai gyventojų duomenų įverčiai. Kiekvienais metais Sąjungos sprendimams priimti (Tarybos kvalifikuota balsų dauguma) naudojami Eurostato renkami ir skelbiami valstybių narių viso gyventojų skaičiaus duomenys. Šiuo metu vienas iš kriterijų yra toks: valstybei narei pareikalavus kvalifikuota balsų dauguma nustatoma pagal valstybes nares, kuriose gyvena bent 62 proc. ES gyventojų (apskaičiuojama remiantis gyventojų skaičiaus rodikliais). Gyventojų skaičiaus svertiniai duomenys taps dar svarbesni, kai pagal Europos Sąjungos sutarties 16 straipsnio 4 dalį nuo 2014 m. lapkričio 1 d. kvalifikuota balsų dauguma bus bent 55 proc. Tarybos narių (mažiausiai – penkiolika), atstovaujančių valstybėms narėms, kuriose gyvena bent 65 proc. visų ES gyventojų (dvigubos daugumos principas).Ilgalaikis valstybių narių viešųjų finansų tvarumo vertinimas taip pat grindžiamas, be kitų dalykų, Eurostato gyventojų duomenų apskaičiavimais; jiems parengti reikia laiku pateiktų, tikslių, patikimų ir nuoseklių gyventojų skaičiaus, gimimų ir mirčių laiko eilučių bei patikimų būsimos gimstamumo, numatomos gyvenimo trukmės ir migracijos srautų raidos prognozių.ES tvaraus vystymosi strategijos, patvirtintos Europos Vadovų Tarybos Geteborge 2001 m. ir atnaujintos 2006 m., stebėsena vertinama Eurostato stebėsenos ataskaitoje, kurioje naudojami ES pagyvenusių asmenų priklausomybės nuo darbingo amžiaus asmenų santykių, gimstamumo rodiklių ir numatomos gyvenimo trukmės rodiklių laiko eilutės.ES pažangos, padarytos siekiant ekonominės, socialinės ir teritorinės sanglaudos tikslų, stebėsena vertinama ataskaitoje, pagrįstoje, be kitų dalykų, Eurostato regioniniais demografiniais duomenimis.-  Su pasiūlyme nurodytu klausimu susijusios nuostatosNėra galiojančių nuostatų, susijusių su pasiūlyme nurodytu klausimu.-  Suderinamumas su kitomis ES politikos sritimis ir tikslaisES teisės aktais reikalaujama, kad Eurostatas teiktų pačius kokybiškiausius gyventojų duomenis. Be to, daugeliui politikos sričių, kuriose veikia ES, būtina gyventojų natūralios kaitos informacija, kad būtų galima formuluoti veiklos tikslus ir vertinti pažangą. Duomenys turi būti teikiami laiku, jie turi būti tikslūs, išsamūs, nuoseklūs ir palyginami ES lygmeniu, be to, dažnai reikalaujama pateikti juos regionų lygmeniu, suskirstyti pagal kintamuosius ir užtikrinti kokybę, kurią galima garantuoti tik priėmus Europos teisės aktą dėl demografinės statistikos.Siūlomu reglamentu dėl Europos demografinės statistikos įtvirtinami Europos statistikos praktikos kodekso principai, susiję su įsipareigojimu dėl kokybės, patikima metodika, sąnaudų veiksmingumu, tinkamumu, tikslumu ir patikimumu, suderinamumu ir palyginamumu.2007 m. gruodžio 11 d. Europos Parlamento ir Tarybos sprendime Nr. 1578/2007/EB dėl 2008–2012 m. Bendrijos statistikos programos[1] teigiama, kad pagrindinis tikslas demografinės statistikos srityje bus teikti išsamų duomenų rinkinį ir analizes, reikalingas demografinių pokyčių Europoje įtakai vertinti.Šiame pasiūlyme nurodyti duomenys jau keletą metų renkami savanoriškai. Todėl valstybėse narėse gali būti vartojamos įvairios demografinės apibrėžtys, sąvokos ir metodai, ir kyla didelis pavojus, kad duomenys bus nevienalyčiai, nepalyginami, nenuoseklūs ir neteikiami laiku. Be to, priėmus 2007 m. liepos 11 d. Europos Parlamento ir Tarybos reglamentą (EB) Nr. 862/2007 dėl Bendrijos migracijos statistikos ir tarptautinės apsaugos statistikos ir panaikinantį Tarybos reglamentą (EEB) Nr. 311/76 dėl statistinių duomenų rinkimo apie darbuotojus užsieniečius[2] ir 2008 m. liepos 9 d. Reglamentą (EB) Nr. 763/2008 dėl gyventojų ir būstų surašymų[3], šiuo pasiūlymu ketinama galutinai suderinti gyventojų demografinių duomenų sritį.2. KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI-  Komisijos tarnybų keitimasis nuomonėmis ir diskusijosPagrindinės su pasiūlymu susijusios Komisijos tarnybos – SG GD, EMPL GD, REGIO GD, SANCO GD, ECFIN GD ir AGRI GD. Rengiant pasiūlymą ( ex-ante vertinimas) jų buvo oficialiai paprašyta pateikti nuomones pagal konsultacijų raštu tvarką. Rengiant dokumentą dažnai ir nuolat keistasi nuomonėmis, rengtos dvišalės diskusijos ir nuolat lankytasi Demografijos darbo grupės posėdžiuose. Visos tarnybos, su kuriomis konsultuotasi, palankiai įvertino projektą, pabrėždamos savo poreikius ir jų teisinį bei politinį pagrindą.-  Konsultacijos su suinteresuotosiomis šalimisValstybės narės jau kurį laiką žinojo, kad Eurostatas ketina imtis teisinės demografinių duomenų srities iniciatyvos. Komisijos metinėse statistikos darbo programose nuo 2007 m. buvo numatyta įvairi parengiamoji veikla, skirta pagrindinio metinės demografinės statistikos reglamento projektui.Nuo 2008 m. kovo mėn. Eurostatas aktyviai teikė informaciją valstybėms narėms per Demografijos darbo grupės posėdžius. 2009 m. lapkričio mėn. Demografijos darbo grupė pripažino, kad būtina priimti Europos teisės aktą dėl demografinių duomenų rinkimo. Tuomet pateiktas ir kartu su pirmuoju reglamento projektu aptartas pasiūlymo ex-ante vertinimas. Iš valstybių narių gauta pastabų dėl pirmojo projekto ir į tas pastabas atsižvelgta pataisytame projekte, 2010 m. pabaigoje pateiktame pastaboms. Į per antrą etapą gautas pastabas atsižvelgta antrojoje reglamento versijoje, kurią Demografijos darbo grupė aptarė 2011 m. balandžio mėn. Europos socialinės statistikos srities vadovams buvo nuolat pranešama apie padarytą pažangą.Be to, 2011 m. lapkričio 17 d. pasiūlymas pateiktas Europos statistikos sistemos komitetui.Be reguliarių susitikimų, informacija buvo platinama per specialią svetainę CIRCA.-  Tiriamųjų duomenų rinkimas ir naudojimasSiūlomos apibrėžtys pagrįstos tarptautinėmis Jungtinių Tautų Organizacijos rekomendacijomis dėl gyventojų ir būstų surašymų ir natūralios kaitos statistikos.-  Poveikio ir rezultatų analizėSiūloma Europos Sąjungos demografinės statistikos sistema užtikrinama, kad duomenys būtų teikiami laiku, būtų darnesni, geriau palyginami, nuoseklesni ir todėl naudingesni tiek Europos, tiek nacionalinio lygmens naudotojams, visų pirma siekiant, kad kiekvienas gyventojas, gimimas ar mirtis statistiniuose duomenyse būtų apskaitomi tik kartą.3. TEISINIAI PASIŪLYMO ASPEKTAI-  Siūlomų veiksmų santraukaŠio reglamento tikslas – nustatyti bendrą sistemingo Europos Sąjungos demografinės statistikos rengimo sistemą valstybėms narėms renkant, rengiant, apdorojant ir perduodant suderintą Europos gyventojų ir natūralios kaitos statistiką.-  Teisinis pagrindasEuropos statistikos teisinis pagrindas yra nustatytas Sutarties dėl Europos Sąjungos veikimo 338 straipsnyje. Europos Parlamentas ir Taryba pagal įprastinę teisėkūros procedūrą nustato statistikos rengimo priemones, jeigu tai būtina vykdant Sąjungos veiklą. Jame išdėstyti Europos statistikos rengimo reikalavimai: laikytis nešališkumo, patikimumo, objektyvumo, mokslinio nepriklausomumo, ekonomiškumo ir statistinių duomenų konfidencialumo principų. Ji neturi tapti pernelyg didelė našta ūkinės veiklos vykdytojams.-  Subsidiarumo principasSubsidiarumo principas taikomas, nes pasiūlymas nepriklauso išimtinei Europos Sąjungos kompetencijai.Valstybės narės negali deramai pasiekti pasiūlymo tikslų dėl toliau nurodytos priežasties.Du esminiai bet kokių statistinių duomenų kokybės aspektai – suderinamumas ir palyginamumas. Atsižvelgiant į tai, kad duomenys apie gyventojus ir natūralią kaitą naudojami siekiant laikytis ES teisės aktų, vertinti ES politikos sritis ir (arba) lyginti nacionalinės politikos įgyvendinimo rezultatus Europos lygmeniu, aišku, kad pagrindiniai duomenys turi būti palyginami Europos lygmeniu. Valstybės narės negali pasiekti šio rezultato, jei nėra aiškios ES sistemos, t. y. ES teisės aktų, kuriuose būtų nustatytos bendros statistinės sąvokos ir kokybės reikalavimai. Todėl siūloma priimti Reglamentą dėl demografinės statistikos. Be šių statistinių duomenų, surinktų ir parengtų taikant bendrą ES sistemą, nacionalinės demografinės statistikos sistemos būtų mažiau aktualios ir veiksmingos.Vien tik valstybių narių veiksmai turėtų neigiamos įtakos jų interesams dėl toliau nurodytų priežasčių.Nenustačius bendros ES sistemos, kurioje būtų taikomos bendros sąvokos ir apibrėžtys, kiltų pavojus galimybei naudoti aukštos kokybės demografinę statistiką arba ši galimybė iš viso išnyktų. Iš ankstesnės patirties aišku, kad neoficialiu susitarimu be suderintos, aiškios ir prižiūrimos sistemos neįmanoma parengti ateityje reikalingos kokybės statistinių duomenų.Europos lygmens veiksmai leis geriau siekti pasiūlymo tikslų dėl toliau nurodytų priežasčių.Pasiūlymo tikslus galima geriau įgyvendinti Europos lygmeniu remiantis ES teisės aktu, nes tik Komisija ES lygmeniu gali koordinuoti statistinės informacijos derinimą. Vis dėlto duomenų rinkimą ir palyginamos demografinės statistikos rengimą valstybės narės gali organizuoti naudodamos tinkamiausius šaltinius ir metodus reikiamai informacijai pateikti. Todėl ES gali imtis veiksmų šiems klausimams spręsti, remdamasi Sutarties 5 straipsnyje nustatytu subsidiarumo principu.Pasiūlymu siekiama suderinti sąvokas, tiriamuosius objektus, reikiamos informacijos charakteristikas, aprėptį, kokybės kriterijus, duomenų teikimo terminus ir rezultatus, kad Europos statistika būtų aktuali, teikiama laiku, palyginama ir išsami.Valstybės narės turi rinkti duomenis iš nacionalinių šaltinių ir taikydamos atitinkamus būdus, tačiau privalo užtikrinti teikiamų duomenų ir metaduomenų kokybę bei pasirinktų duomenų šaltinių bei metodų atitiktį bendroms apibrėžtims. Valstybės narės turi pranešti apie duomenų šaltinius, apibrėžtis ir apskaičiavimo metodus, taikytus įsipareigojimams įgyvendinti, ir apie bet kokius jų pakeitimus. Valstybės narės teikia Eurostatui visą reikiamą informaciją statistinės informacijos kokybei įvertinti.Todėl pasiūlymas atitinka subsidiarumo principą.-  Proporcingumo principasPasiūlymas atitinka proporcingumo principą dėl toliau nurodytos priežasties.Šiuo reglamentu neviršijama tai, kas būtina jo tikslui pasiekti. Galimybė laisvai pasirinkti duomenų šaltinius laikantis nacionalinių teisės aktų ir principų bei galimybė naudoti apskaičiavimo būdus ir statistinius metodus turėtų sumažinti respondentams, nacionalinėms, regionų ar vietos valdžios institucijoms ir piliečiams tenkančią finansinę ir administracinę naštą.-  Pasirinktos priemonėsSiūloma priemonė – Europos Parlamento ir Tarybos reglamentas.Kitos priemonės būtų netinkamos dėl toliau nurodytos priežasties.Tinkamos priemonės pasirinkimas priklauso nuo teisės akto tikslo. Atsižvelgiant į informacijos poreikį Europos lygmeniu, Europos statistikos srityje vyrauja tendencija kaip pagrindinius aktus dažniau naudoti reglamentus nei direktyvas. Reglamentas yra priimtinesnis, kadangi jame nustatomos visai ES vienodos teisės nuostatos, nesuteikiant valstybėms narėms veikimo laisvės taikyti jį iš dalies arba pasirinktinai. Jis taikomas tiesiogiai, todėl jo nereikia perkelti į nacionalinę teisę. Kita vertus, direktyvos, skirtos derinti nacionalinius teisės aktus, yra privalomos valstybėms narėms, kiek tai susiję su jų tikslais, bet nacionalinės institucijos gali pasirinkti formą, taikomą šiems tikslams įgyvendinti. Be to, direktyvos turi būti perkeltos į nacionalinę teisę. Reglamentas dera su kitais Europos statistikos teisės aktais, priimtais nuo 1997 m.4. POVEIKIS BIUDŽETUIPasiūlymas neturi poveikio Sąjungos biudžetui.5. PAPILDOMA INFORMACIJA-  Galiojančių teisės aktų panaikinimasPriėmus šį pasiūlymą galiojantys teisės aktai nebus panaikinti.-  Europos ekonominė erdvėSiūlomas teisės aktas yra susijęs su EEE, todėl turėtų būti jai taikomas.2011/0440 (COD)PasiūlymasEUROPOS PARLAMENTO IR TARYBOS REGLAMENTASdėl Europos demografinės statistikos(Tekstas svarbus EEE)EUROPOS PARLAMENTAS IR EUROPOS SĄJUNGOS TARYBA,atsižvelgdami į Sutartį dėl Europos Sąjungos veikimo, ypač į jos 338 straipsnio 1 dalį,atsižvelgdami į Europos Komisijos pasiūlymą,teisės akto projektą perdavus nacionaliniams parlamentams,laikydamiesi įprastos teisėkūros procedūros,kadangi:1.  pagal Europos Sąjungos sutarties 16 straipsnio 4 dalį nuo 2014 m. lapkričio 1 d. kvalifikuota balsų dauguma bus nustatoma remiantis valstybių narių gyventojų skaičiumi;2.  Ekonomikos ir finansų reikalų taryba nuolat įgalioja Ekonomikos politikos komitetą vertinti ilgalaikį viešųjų finansų tvarumą ir kokybę, remiantis Eurostato parengtomis gyventojų skaičiaus rodiklių prognozėmis;3.  pagal 2003 m. gegužės 26 d. Europos Parlamento ir Tarybos reglamentą (EB) Nr. 1059/2003 dėl bendro teritorinių statistinių vienetų klasifikatoriaus (NUTS) nustatymo[4] visi valstybių narių Komisijai perduodami pagal teritorinius vienetus suskirstyti statistiniai duomenys turi būti rengiami remiantis NUTS klasifikatoriumi. Todėl norint gauti palyginamą regionų statistiką teritoriniai vienetai turėtų būti nustatomi pagal NUTS klasifikatorių;4.  pagal Sutarties dėl Europos Sąjungos veikimo 175 straipsnį Komisija kas trejus metus Europos Parlamentui, Tarybai, Ekonomikos ir socialinių reikalų komitetui ir Regionų komitetui teikia ataskaitą, kurioje apžvelgiama pažanga siekiant ekonominės, socialinės ir teritorinės sanglaudos. Rengiant šias ataskaitas ir nuolat stebint ES regionų, taip pat skirtingų rūšių regionų, pvz., pasienio, miestų, kaimo, kalnų ir salų regionų, demografinę raidą ir galimas būsimas demografines problemas, reikia NUTS 3 regioninio lygmens metinių regioninių duomenų. Kadangi demografinis senėjimas labai priklauso nuo konkretaus regiono, Eurostato nuolat prašoma parengti regionines prognozes, kad būtų galima plačiau apžvelgti Europos Sąjungos NUTS 2 regionų demografinę padėtį;5.  pagal Sutarties dėl Europos Sąjungos veikimo 159 straipsnį Komisija kasmet rengia pažangos siekiant 151 straipsnyje nurodytų tikslų, taip pat dėl Sąjungos demografinės padėties, ataskaitą;6.  Komisija savo Komunikate „Solidarumas sveikatos srityje: sveikatos priežiūros skirtumų mažinimas ES“[5] išreiškė paramą tolesniam duomenų ir sveikatos rodiklių pagal amžių, lygį, socialinį ir ekonominį statusą bei geografinius kriterijus plėtojimui ir rinkimui;7.  2001 m. Geteborge Europos Vadovų Tarybos patvirtinta ir 2006 m. birželio mėn. atnaujinta ES tvaraus vystymosi strategija siekiama nuolat gerinti esamų ir būsimų kartų gyvenimo kokybę. Kas dvejus metus skelbiamoje Eurostato stebėsenos ataskaitoje objektyviai pateikiama pažangos statistika, pagrįsta ES tvaraus vystymosi rodiklių rinkiniu;8.  metiniai demografiniai statistiniai duomenys yra ypač svarbūs įvairių nacionalinio ir regionų lygmens politikos sričių tyrimams ir apibrėžtims, visų pirma atsižvelgiant į socialinius ir ekonominius klausimus. Gyventojų statistika svarbi labai įvairiems politikos rodikliams;9.  demografinė gyventojų statistika – esminė sudedamoji dalis apskaičiuojant visą gyventojų skaičių Europos sąskaitų sistemoje (ESS);10.  siekiant užtikrinti valstybių narių teikiamų duomenų kokybę, visų pirma jų palyginamumą, ir Europos Sąjungos lygmeniu rengti patikimas apžvalgas, duomenys turėtų būti pagrįsti vienodomis sąvokomis ir atitikti tą pačią ataskaitinę datą ar laikotarpį;11.  demografinė informacija turėtų atitikti susijusią informaciją, renkamą pagal 2007 m. liepos 11 d. Europos Parlamento ir Tarybos reglamentą (EB) Nr. 862/2007 dėl Bendrijos migracijos statistikos ir tarptautinės apsaugos statistikos ir panaikinantį Tarybos reglamentą (EEB) Nr. 311/76 dėl statistinių duomenų rinkimo apie darbuotojus užsieniečius [6] ir 2008 m. liepos 9 d. Europos Parlamento ir Tarybos reglamentą (EB) Nr. 763/2008 dėl gyventojų ir būstų surašymų[7];12.  2009 m. kovo 11 d. Europos Parlamento ir Tarybos reglamentas (EB) Nr. 223/2009 dėl Europos statistikos[8] yra Europos demografinės statistikos pagrindas. Visų pirma juo reikalaujama laikytis profesinio nepriklausomumo, nešališkumo, objektyvumo, patikimumo, statistikos duomenų konfidencialumo ir sąnaudų pagrįstumo principų;13.  rengdamos ir platindamos Europos statistiką nacionalinės ir Europos statistikos institucijos turėtų atsižvelgti į Europos statistikos praktikos kodekse, 2011 m. rugsėjo 28 d. peržiūrėtame ir atnaujintame Europos statistikos sistemos komiteto, nustatytus principus;14.  pagal šį reglamentą užtikrinama teisė į tai, kad būtų gerbiamas privatus ir šeimos gyvenimas bei teisė į asmens duomenų apsaugą, kaip išdėstyta Europos Sąjungos pagrindinių teisių chartijos[9] 7 ir 8 straipsniuose;15.  kadangi šio reglamento tikslo, būtent – nustatyti bendrą sistemingo Europos demografinės statistikos rengimo valstybėse narėse sistemą, vien valstybės narės negali pasiekti ir kadangi dėl veiksmo masto ir poveikio šio tikslo būtų geriau siekti Europos lygmeniu, laikydamasi Europos Sąjungos sutarties 5 straipsnyje nustatyto subsidiarumo principo Sąjunga gali patvirtinti priemones. Pagal tame straipsnyje nustatytą proporcingumo principą šiuo reglamentu neviršijama tai, kas būtina nurodytam tikslui pasiekti;16.  siekiant užtikrinti vienodas šio reglamento įgyvendinimo sąlygas, Komisijai turėtų būti suteikti įgyvendinimo įgaliojimai. Šie įgaliojimai turėtų būti vykdomi pagal 2011 m. vasario 16 d. Europos Parlamento ir Tarybos reglamentą (ES) Nr. 182/2011, kuriuo nustatomos valstybių narių vykdomos Komisijos naudojimosi įgyvendinimo įgaliojimais kontrolės mechanizmų taisyklės ir bendrieji principai[10],PRIĖMĖ ŠĮ REGLAMENTĄ:1 straipsnisDalykasŠiuo reglamentu nustatoma bendra sistemingo Europos gyventojų ir natūralios kaitos statistikos plėtojimo, rengimo ir sklaidos sistema.2 straipsnisApibrėžtysŠiame reglamente vartojamų terminų apibrėžtys:17.  nacionalinis – kaip apibrėžta Reglamento (EB) Nr. 763/2008 2 straipsnio f punkte; teritorija – kaip apibrėžta Reglamento (EB) Nr. 1059/2003 ataskaitiniu laiku taikytinoje versijoje;18.  regioninis – kaip apibrėžta Reglamento (EB) Nr. 763/2008 2 straipsnio g punkte; šalyse, kuriose nėra Europos Sąjungos valstybės narės, – 1, 2 arba 3 lygmenų statistiniai regionai, kaip nustatyta tų šalių ir Komisijos (Eurostato) susitarimuose, atsižvelgiant į ataskaitiniu laiku taikomą versiją;19.  nuolatiniai gyventojai – visi asmenys, kurių nuolatinė gyvenamoji vieta ataskaitiniu laiku yra toje valstybėje narėje;20.  nuolatinė gyvenamoji vieta – kaip apibrėžta Reglamento (EB) Nr. 763/2008 2 straipsnio d punkto pirmoje pastraipoje. Atitinkamos geografinės vietovės nuolatiniais gyventojais yra laikomi tik asmenys, kurie:21.  iki ataskaitinio laiko savo nuolatinėje gyvenamojoje vietoje nuolat gyveno ne trumpiau kaip 12 mėnesių arba22.  į savo nuolatinę gyvenamąją vietą atvyko per paskutinius 12 mėnesių iki ataskaitinio laiko, ketindami joje pasilikti ne trumpiau kaip vienus metus.Taikydamos „nuolatinės gyvenamosios vietos“ apibrėžtį ypatingiems atvejams valstybės narės taiko Komisijos reglamento (EB) Nr. 1201/2009[11] priedo nuostatas;23.  gyvo kūdikio gimimas – kvėpuojančio arba kitus gyvybės požymius, pvz., širdies plakimas, virkštelės pulsavimas arba aiški valinga raumenų veikla, turinčio kūdikio gimimas, neatsižvelgiant į gestacinį amžių;24.  mirtis – negrįžtamas visų gyvybės požymių išnykimas bet kokiu metu po gyvo kūdikio gimimo;25.  natūrali kaita – gyvų kūdikių gimimo ir mirties atvejai, kaip apibrėžta (e) ir (f) punktuose;26.  patvirtinti duomenys – tam tikrus duomenų rinkimo kokybės kriterijus atitinkantys duomenys, įskaitant visus skelbtinų arba paskelbtų duomenų kokybės patikrinimus.3 straipsnisGyventojų ir natūralios kaitos duomenys27.  Valstybės narės teikia Komisijai (Eurostatui) ataskaitinio laiko gyventojų duomenis, kaip nurodyta 2 straipsnio c ir d punktuose. Jeigu 2 straipsnio d punkto i arba ii papunkčiuose nurodytų aplinkybių nustatyti neįmanoma, valstybės narės Komisijai (Eurostatui) teikia gyventojų pagal jų teisinę arba registruotą gyvenamąją vietą ataskaitiniu laiku duomenis; tokiu atveju jos deda proporcingas pastangas apskaičiuoti duomenis, kurie būtų kuo artimesni 2 straipsnio c ir d punktuose nurodytiems gyventojų duomenims.28.  Valstybės narės teikia Komisijai (Eurostatui) ataskaitinio laiko natūralios kaitos duomenis, neatsižvelgiant į įvykių vietą. Valstybės narės 1 dalyje nurodytiems duomenims taiko vienodą gyventojų apibrėžtį.29.  Valstybės narės visiems nacionaliniams ir regioniniams lygmenims, kaip apibrėžta 2 straipsnio a ir b punktuose, taiko vienodą gyventojų apibrėžtį.30.  Su 1 ir 2 dalyse nurodytų duomenų skirstymu ir duomenų dažnumu, terminais ir tikslinimais susijusios vienodos sąlygos priimamos pagal 9 straipsnio 2 dalyje nurodytą nagrinėjimo procedūrą.4 straipsnisVisas gyventojų skaičius konkrečioms Sąjungos reikmėmsTarybos kvalifikuotos balsų daugumos reikmėms valstybės narės teikia Komisijai (Eurostatui) viso gyventojų skaičiaus nacionaliniu lygmeniu ataskaitiniu laiku duomenis, kaip nurodyta 2 straipsnio c punkte, per 8 mėnesius nuo ataskaitinių metų pabaigos. Taikydamos šį straipsnį valstybės narės neteikia gyventojų pagal jų teisinę arba registruotą gyvenamąją vietą ataskaitiniu laiku duomenų.5 straipsnisAtaskaitinis laikas31.  Gyventojų duomenų ataskaitinis laikas – gruodžio 31 d. vidurnaktis.32.  Natūralios kaitos duomenų ataskaitinis laikas – kalendoriniai įvykio metai.33.  Pirmasis ataskaitinis laikas, į kurį atsižvelgiama įgyvendinant šį reglamentą – 2013 m. Paskutinysis ataskaitinis laikas – 2027 m.6 straipsnisDuomenų ir metaduomenų teikimasValstybės narės perduoda Komisijai (Eurostatui) duomenis ir metaduomenis, reikalaujamus pagal šį reglamentą, vadovaudamosi Komisijos (Eurostato) nurodytu keitimosi duomenimis ir metaduomenimis standartu. Šiuos duomenis ir metaduomenis valstybės narės teikia per bendrą duomenų prieigą arba taip, kad Komisija (Eurostatas) galėtų juos išgauti elektroninėmis priemonėmis.7 straipsnisDuomenų šaltiniaiDuomenys grindžiami duomenų šaltiniais, kuriuos valstybės narės pasirenka pagal nacionalinius teisės aktus ir praktiką. Kai tinkama, taikomi moksliškai ir tinkamai dokumentais pagrįsti statistinio apskaičiavimo metodai.8 straipsnisKokybės reikalavimai34.  Valstybės narės užtikrina perduotų duomenų kokybę.35.  Įgyvendinant šį reglamentą perduotiniems duomenims taikomi Reglamento (EB) Nr. 223/2009 12 straipsnio 1 dalyje nustatyti kokybės kriterijai.36.  Valstybės narės Komisijai (Eurostatui) teikia informaciją apie metaduomenis, remdamosi metaduomenų struktūra Euro SDMX , visų pirma pranešdamos apie duomenų šaltinius, apibrėžtis ir apskaičiavimo metodus, taikytus pirmaisiais ataskaitiniais metais; be to, valstybės narės praneša Komisijai (Eurostatui) apie bet kokius jų pakeitimus.37.  Komisijai (Eurostatui) paprašius, valstybės narės kartu su duomenimis teikia visą informaciją, reikalingą statistinės informacijos kokybei įvertinti.38.  Valstybės narės užtikrina, kad šio reglamento 3 straipsnyje nurodyti gyventojų duomenys atitiktų duomenis, reikalaujamus pagal Reglamento (EB) Nr. 862/2007 3 straipsnį.9 straipsnisKomitetas39.  Komisijai talkina Europos statistikos sistemos komitetas, įsteigtas Reglamentu (EB) Nr. 223/2009. Šis komitetas yra komitetas, nurodytas Reglamente (ES) Nr. 182/2011.40.  Kai daroma nuoroda į šią dalį, taikomas Reglamento (ES) Nr. 182/2011 5 straipsnis.10 straipsnisĮsigaliojimasŠis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje .Šis reglamentas privalomas visas ir tiesiogiai taikomas visose valstybėse narėse.Šis reglamentas taikomas iki 2027 m. gruodžio 31 d.Priimta [...]Europos Parlamento vardu Tarybos varduPirmininkas Pirmininkas [1] OL L 344, 2007 12 28, p. 15.[2] OL L 199, 2007 7 31, p. 23.[3] OL L 218, 2008 8 13, p. 14.[4] OL L 154, 2003 6 21, p. 1.[5] COM(2009) 567.[6] OL L 199, 2007 7 31, p. 23.[7] OL L 218, 2008 8 13, p. 14.[8] OL L 87, 2009 3 31, p. 164.[9] OL C 303, 2007 12 14, p. 1.[10] OL L 55, 2011 2 28, p. 13.[11] OL L 329, 2009 12 15, p. 29.